ઐસે વૈસે થી કૈસે કૈસે બનવાની યાત્રા તો સફળતાના પાઠ શીખવે જ છે, પરંતુ કૈસે કૈસેથી ઐસે વૈસે તરફનું અધઃપતન પણ મૂલ્યવાન બોધ આપે છે. પ્રયત્નની શરૂઆતથી સિદ્ધિના શિખર સુધીની યાત્રા દરમિયાન અનેક ઉતાર-ચઢાવ આવે છે એનો અનુભવ પ્રવાસીને અને એની પાછળ આવતાં અનેકને પ્રેરણા અને સાવધાનીનો સંકેત આપે છે. સફળતા પામવાનું કાર્ય જેમ પુરુષાર્થ માગે છે એમ સફળતા ટકાવી રાખવા માટે પણ સમજદારી આવશ્યક છે.